-Ниңә генә тыңламаным икән һине, бисәкәй? Бөгөн бында түгел, ә ейән-ейәнсәрҙрем, ғаиләм менән бергә олатай булып ултырыр инем, ә һин өләсәй... Э-э-й! Нимәһе бар уның хәҙер? Ошо корвалол еҫе тулған бер бүлмәһе, үҙенә һәм бер кемгә лә кәрәкмәгән меҫкен, яңғыҙ башы. Әлегә, аллаға шөкөр, бер аҙ тороп йөрөштөрә ала. Нисә көнгә бер булһа ла ишек алдына сығып ултыра. Ни тиһәң дә, тормош дауам итә. Фәрит ҡартайған тип, бер нәмә лә тиҙлеген кәметмәй.